Lav et referat af nedenstående tekst:

Tekst:
Harmoniseringen af brugerbetalingen i den nye Frederikshavn kommune banker priserne højt op på musikskolen i Skagen. For Dorthe Bæk og hendes familie betyder det en ekstraudgift på 1800 kroner om året - og det er for dyrt. - Man overvejer da om vi kan fortsætte alle sammen, siger hun. Med stigninger på op imod 62 procent er musikskolen netop bange for elevflugt. - Vi frygter selvfølgelig, at det bliver konsekvensen af det. Det skulle jo nødigt blive sådan, at det kun er de rige folk der har råd til at sende deres børn i musikskole, forklarer afdelingsleder Tove Terp. Dorthe Bæk kan godt forstå, at der ikke er andre udveje for musikskolen end at hæve priserne - nu står der bare tilbage at beslutte, hvem i familien der skal stoppe. - Det bliver nok den der ligger mindst ildhu i det, og det er nok den store teenagepige, som så må stoppe, afslutter Dorthe Bæk. Prisstigningerne træder i kraft efter sommerferien.

Referat:
Er musikundervisning kun for de riges børn ? For Skagen Musikskole, der før var den billigste i regionen kommer kommunesammenlægningen til at koste dyrt for eleverne. Nogle af taksterne stiger med op til 62 procent.